সিরাজুল ইসলাম জীবন ॥ হবিগঞ্জ শহরের গরুর বাজার এলাকায় শহর রক্ষা বাঁধটি চরম হুমকির মুখে পড়েছে। নিষেধাজ্ঞা অমান্য করে ভারী মাল বোঝাই ট্রাক ও ট্রাক্টর চলাচলের কারণে বেহাল দশায় পরিণত হয়েছে শহর রক্ষার এ বাঁধটি। বাধের এমন হাল হয়েছে যে কারণে হবিগঞ্জ শহরটিও বলতে গেলে হুমকির মুখে। সংশ্লিষ্ট সূত্রে জানা গেছে, হবিগঞ্জ শহরকে বন্যার হাত থেকে রক্ষা করতে খোয়াই নদীর তীরে বাঁধ দেয়া হয়। এ বাঁধের ফলে শহরটি নিরাপদ রয়েছে। এর উপর দিয়ে ভারী ও মাল বোঝাই যানবাহন চলাচলে নিষেধাজ্ঞা রয়েছে। কিন্তু বর্তমানে অবাধে ভারী যানবাহন চলাচল করছে। এর ফলে বাঁধটি হুমকির মুখে পড়েছে। সরজমিনে গরুর বাজার এলাকায় গিয়ে শহর রক্ষা বাঁধের করুণ অবস্থা দেখা গেছে। একটি বড় ট্রাক্টরকে ইট বহন ...